Ուլիկը, որ հաշվում էր մինչև տասը

«Ուլիկը, որ հաշվում էր մինչև տասը» (), խորհրդային կարճամետրաժ տիկնիկային մուլտիպլիկացիոն ֆիլմ թվաբանության օգտակարության մասին։ Թողարկվել է «Սոյուզմուլտֆիլմ» ստուդիայի տիկնիկային մուլտիպլիկացիայի միության կողմից 1968 թվականին։ Նորվեգացի գրող Ալֆ Պրյոյսենի մանկական գրքի էկրանավորումն է։ Այն Վլադիմիր Դեգտյարյովի լավագույն մուլտիպլիկացիոն ֆիլմերից մեկն է և դասվում է նրա ճանաչողական ֆիլմերի շարքում, որոնք հասցեագրված են ամենափոքրերին։

Սյուժե 
Մուլտֆիլմի գլխավոր հերոսն Ուլիկն է, որը սովորել է հաշվել մինչև տասը և ձգտում է կիրառել իր գիտելիքները պրակտիկայում։

Անտառում զբոսնելիս նա սկսում է կարգային համարներ տալ բոլոր նրանց, ում հանդիպում է իր ճանապարհին. «․․․մեկը ես եմ, երկուսը՝ Հորթը, երեքը՝ Կովը։ Մեկ, երկու, երեք»։ Հաշվվածները բոլորը նեղանում են, գանգատվում մեկը մյուսին և ցանկանում պատժել Ուլիկին իր ինքնագլխության համար։ Նրանք վիրավորվում են նրա համար, որ ինչ-որ մի Ուլիկ առանց թույլտվության ու բացատրությունների իրենց հետ անցկացրել է անհասկանալի գործընթաց՝ իրենց կանգնեցնելով փաստի առաջ։

Գնալով մեծացող դժգոհների խումբը համախմբված վազում է Ուլիկի հետևից, որպեսզի ծեծեն նրան (կամ հասկացնեն, որ չի կարելի ոտնձգություն կատարել քաղաքացու անձնական ազատության նկատմամբ)։

Ուլիկը փախչում է՝ վստահ լինելով, որ ինքը ճիշտ է և իրավունք ունի, ու շարունակում է հաշվել ճանապարհին հանդիպածներին։ Նա արագ է վազում, այդ պատճառով էլ հաշվվածը ոչինչ չի հասցնում հասկանալ։ Դա սարսափելի չէ. հետապնդողների խումբն ամեն անգամ կանգ է առնում, որպեսզի նորադարձին բացատրի, թե ինչ աստիճանի են նրան նեղացրել, վիրավորել ու ստորացրել։

Փրկվելով հետապնդողներից՝ Ուլիկը ցատկում է նավամատույցի մոտ կանգնած առագաստանավ։ Բոլորը գնում են նրա հետևից, գերծանրաբեռնված առագաստանավը ճոճվում է, և քիչ է մնում, որ այն խորտակվի։ Բոլորը խուճապի են մատնվում, իսկ նավապետը հայտարարում է, որ նավը նախատեսված է տասը ուղևորի համար, և ինչ-որ մեկը պետք է արագ հաշվի ուղևորներին։ Ներկաների հայացքներն ուղղվում են դեպի Ուլիկը, սակայն այս անգամ ոչ թե քննադատաբար, այլ հույսով լի։

Ուլիկը, հաճույք զգալով անփոխարինելիության ու պարտքը կատարելու հաճույքը, ևս մեկ անգամ հաշվում է բոլորին, ներառյալ նաև նավապետ Սագին, նավի խոհարար Կատվին և իրեն։ Երբ պարզվում է, որ նրանք ընդամենը տասն են, նավի ճոճումը դադարում է, և նավը դադարում է սուզվել։ Բոլորը երախտագիտության զգացումով են լցվում Ուլիկի հանդեպ՝ նրան համարելով իրենց փրկիչը։

Ուլիկի տաղանդը գտնում է արժանի կիրառություն. նա դառնում է վերահսկիչ։ Աշխատելով նավամատույցում՝ նա հաշվում է առագաստանավ բարձրացող ուղևորներին։ Իսկ Հորթը, համոզվելով գիտության օգտակարության մեջ, դպրոց է ընդունվում։

Հոգեբանություն 
«Նա ինձ էլ հաշվեց» իրավիճակը, որ նկարագրված է Ալֆ Պրյոյսենի գրքում և դրա էկրանավորման մեջ, կապված է գնահատման հոգեբանական ֆենոմենի հետ, այն սթրեսի, որն առաջանում է անձի մոտ, որը գիտակցում է, որ ինքը դարձել է ինչ-որ մեկի գնահատման օբյեկտ։ Քաղաքացիների մի մասը գրքում նկարագրված զգացումին նման զգացում է ունենում մարդահամարի ժամանակ։

Ստեղծողներ 
 Սցենարի հեղինակ – Վլադիմիր Դեգտյարյով
 Ռեժիսոր – Վլադիմիր Դեգտյարյով
 Բեմադրող նկարիչ – Ա. Կուրիցին
 Օպերատոր – Վ. Սիդորով
 Հնչյունային օպերատոր – Գեորգի Մարտինյուկ
 Կոմպոզիտոր – Նիկիտա Բոգոսլովսկի
 Անիմատորներ – Վ. Պուզանով, Վյաչեսլավ Շիլոբրեև,  Կ. Մալյանտովիչ, Վ. Պետրով
 Տիկնիկներն ու դեկորացիաները պատրաստել են – Պ. Գուսև, Վ. Աբակումով,  Վ. Կալաշնիկովա, Լ. Լյուտինսկայա, Ս. Էտլիս, Ֆ. Օլեյնիկով, Ղեկավար – Ռոման Գուրով
 Մոնտաժող – Վերա Գոկե
 Խմբագիր – Ն. Աբրամովա
 Ֆիլմի տնօրեն – Ն. Բիտման
 Դերերը հնչյունավորել են՝
 Կլարա Ռումյանովա (Ուլիկ),
 Անատոլի Պապանով (Սագ),
 Գեորգի Վիցին (Ձի),
 Միխայիլ Յաշին (Ցուլ),
 Յուլյա Յուլսկայա (Կով, Հորթ, Խոզ)
 Նիկոլայ Լիտվինով (հեղինակի տեքստ) (տիտրերում նշված չէ)

Թողարկում DVD-ով 

 Տեխնիկական բնութագրեր Հրատարակության տարեթիվ՝ 2006 Տարածաշրջանային կոդ՝ 5 Նկարի ձևաչափ՝ Standart 4:3 (1,33:1) Ձայնուղիներ՝ Ռուսերեն Dolby Digital 2.0։

Ծանոթագրություններ

Գրականություն 
 . Содержание: Лилиан Муур «Крошка Енот»; Прёйсн Алф «Про козлёнка, который умел считать до десяти».

 . Художник: Савченко А. М.

Արտաքին հղումներ 
 Альф Прёйсен. «Про Козлёнка, который умел считать до десяти». Читать онлайн.
 
 

Խորհրդային մուլտֆիլմեր
«Սոյուզմուլտֆիլմ» ստուդիայի մուլտֆիլմեր
1968 մուլտֆիլմեր
Մուլտֆիլմեր կենդանիների մասին
Վլադիմիր Դեգտյարյովի մուլտֆիլմեր